كريمة الصقلي

كريمة الصقلي تزادت ف 14 مارس 1963 ف الدار البيضا، هي مغنية مغريبية ديال لغنا الصوفي و لغنا الشرقي. بدات لغنا ف تسع سنين.
سجلات بزاف د لألبومات و لأغاني و شاركات فبزاف د لحفلات و لمهرجانات.

 مسيرتها لفنية 
كريمة الصقلي بدات مسيرتها الفنية فالحفلات والمهرجانات، ومع الوقت ولات من الأسماء اللامعة فالساحة الفنية المغربية والعربية. شاركات فمهرجان فاس للموسيقى الروحية ومهرجان الصويرة، وكذا فمهرجانات عربية وأوروبية، وين لقات إقبال كبير من الجمهور. كتتميز بصوتها القوي وإحساسها العالي، وكتغني بزاف من روائع أم كلثوم بطريقة راقية وأصيلة، كترجع بيها الناس لزمن الطرب الجميل.وزادت الشهرة ديالها فالمغرب ملي تكرمات من جمعية الأطلس الكبير فـ مهرجان المواهب بمراكش، اعترافًا بالمجهودات ديالها فالحفاظ على الهوية الموسيقية المغربية، وبدور كبير فـ نشر الفن الروحي والطرب الأصيل

 الشهرة ديالها 
كريمة الصقلي، اللي تزادت فالدّار البيضاء، دخلات لعالم الغناء الأصيل فـ سنة 1999، ملي غنّات أعمال ديال أسمهان فدار الأوبرا فالقاهرة، وهدي كانت البداية اللي خلات الجمهور يعرف صوتها ويتأثر بيه 

فـ مارس 2010، شاركات فـ سهرة فنية فـ أبوظبي فـ إطار مهرجان أنغام من الشرق، وغنّات فيها “أنت عمري” لأم كلثوم، وزادت عليها مقاطع من الطرب الأصيل والتراث الصوفي، اللي كيبين حبّها الكبير لهذ النوع ديال الغناء .

فـ نونبر 2016، شاركات فـ مهرجان الموسيقى العربية فدار الأوبرا المصرية، وقدّمت مجموعة من الأغاني ديال أم كلثوم وأسمهان، بحال “الورد جميل” و”يا حبيبي تعالى الحقني”، واللي عجبت ل جمهور بزاف.

وزادت الشهرة ديالها فالمغرب ملي تكرمات من جمعية الأطلس الكبير فـ مهرجان المواهب بمراكش، اعترافًا بالمجهودات ديالها فالحفاظ على الهوية الموسيقية المغربية، وبدور كبير فـ نشر الفن الروحي والطرب الأصيل

زيادة على هادشي، شاركات فـ مهرجان طنجة الدولي للسماع والمديح مع فرقة “عود الرمل” فـ 2015 ، وبانت فـ مهرجان موازين بالرباط فحفل جمعها مع الفنان مروان خوري وهذ ل مشاركات زادت من شعبيتها وخلاتها من الفنانات اللي كيعرفهم الجمهور المغربي والعربي.

 ستيل ديالها 
كريمة الصقلي عندها صوت قوي وباين ، وكتعرف كيفاش تتحكم فيه باش تقدّم المقامات الصعيبة بطريقة رائعة. هي كتدافع على التراث المغربي والعربي وكتحاول تحافظ على الأغاني القديمة والموشحات، وهادشي علاش بزاف ديال الناس كيسمّيوها "سفيرة الطرب المغربي الأصيل".

 التصريحات ديالها مع صحافة 
كريمة الصقلي، الفنانة المغربية، خليت بصمتها الخاصة فالساحة الغنائية العربية، بحيث كتجمع بين قوة الصوت ونعومة وعذوبة الألحان اللي جايين من التراث القديم، ومع براعة الأداء ديالها.

هي قالت باللي عندها حب كبير للموروث الطربي الأصيل اللي قدّموه كبار الفنانين العرب بحال أم كلثوم، اسمهان، ومحمد عبد الوهاب، وزيد عليهم الموسيقى الشعبية والتراثية اللي جاية من المغرب.

الصقلي كانت غادي تغني أغاني طربية مستوحاة من أعمال كبار الموسيقيين العرب والتراث الأندلسي فـ المركز الثقافي الملكي بعمان بمناسبة الدورة الثانية لمهرجان الغناء الصوفي، اللي نظموه منتدى الموسيقى مع وزارة الثقافة وأمانة عمان.

هي فرحات بالاستقبال الكبير ديال الجمهور الأردني اللي تجاوب مع أغانيها بطريقة راقية وقالت باللي عندهم ذائقة موسيقية عالية.

وبالنسبة لبداياتها، بدات كتصغي للأغاني من الراديو وتغنيها بوحدها فالدار (الدندنة)، حتى لاحظات عائلتها الموهبة ديالها، وماخليوهاش تطلع فالعالم الخارجي حتى سالات قرايتها، ومن بعد التحقت بالمعهد العالي للموسيقى فالمغرب باش تصقل موهبتها وتتعلم السلالم الموسيقية والإيقاعات.

 ل اعمال ديالها 
 مقام الحب 
 سُنة وكتاب
 وصلة(2006)

 لاغاني 
 مانو يما
 ازلال سيدة الاعالي
 الهوى راشقي
 سراب
 نداء اسير
 درة الأوطان
 أغار
 طفولة الحجر
 العشاق
 بدون استئذان
 خبئي الشمس
 ظلال

 مصادر 

تصنيف:بيوغرافيا د نسا
تصنيف:مغنية مغريبية
تصنيف:لموسيقا الصوفية
تصنيف:زيادة 1963
تصنيف:ناس تزادو ف الدار البيضا